
Z A P I S N I K
4. izvanredne sjednice Vijeća Mjesnog odbora Pavao Šubić
održane u petak 20.kolovoza 2021. u u prostorijama MO Pavao Šubić, Šubićeva 40/ll, s početkom u 17:30 sati


NAZOČNI ČLANOVI VIJEĆA:
Nikolina Hrust, Vlado Resnik, Roman Roland

Predsjedava Nikolina Hrust predsjednica Vijeća.

Zapisnik vodi: Nikolina Hrust, predsjednica Vijeća.

	Predsjednica konstatira da je na 4. izvanrednoj sjednici VMO nazočno 3 od 5 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Sjednica je održana kao izvanredan sastanak prema pozivu Vijeća gradske četvrti od 19. kolovoza 2021., a zbog hitnog izjašnjavanja o dva prijedloga i sa samo tri točke dnevnog reda:
DNEVNI RED
1.	Prijedlog Odluke o izmjenama i dopunama Odluke o davanju u zakup i na drugo  
            korištenje površina javne namjene, mišljenje, traži se

2.	Prijedlog Zaključka o podizanju Spomenika slovenskom pjesniku dr. Francu
            Prešernu, mišljenje, traži se

3.	Pitanja i prijedlozi

	Članovi Vijeća primili su pisani materijal uz poziv na sjednicu.
	Na prijedlog predsjednice Vijeće jednoglasno potvrđuje prijedlog Dnevnog reda


Ad. 1. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
Članovi VMO su jednoglasno podržali Prijedlog Odluke o izmjenama i dopunama Odluke o davanju u zakup i na drugo korištenje površina javne namjene kako bi se uvela točna pravila za način davanja u zakup i drugo korištenje površina javne namjene i održavanje različitih manifestacija u javnom prostoru i grad imao više koristi od njihova organiziranja.

ZAKLJUČAK
o Odluci o izmjenama i dopunama Odluke o davanju u zakup i na drugo korištenje površina javne namjene

	
      I.     Vijeće MO „Pavao Šubić“  daje pozitivno mišljenje o Odluci o izmjenama i dopunama Odluke o davanju u zakup i na drugo korištenje površina javne namjene

      II.   Ovaj će zaključak biti dostavljen Vijeću Gradske četvrti Donji grad


Ad.2.  Prijedlog Zaključka o podizanju Spomenika slovenskom pjesniku dr. Francu
            Prešernu, mišljenje, traži se

 Vijeće se većinom od 2 glasa izjasnilo protiv Prijedloga Zaključka o podizanju Spomenika slovenskom pjesniku dr. Francu Prešernu jer smatraju da trenutno nije prikladno da se troše financijska sredstva za podizanje spomenika dok u gradu ima velik broj neriješenih problema nastalih zbog potresa 2020. i 2021. za koje nedostaje financijska podrška.

ZAKLJUČAK
o podizanju Spomenika slovenskom pjesniku dr. Francu Prešernu


      I.     Vijeće MO „Pavao Šubić“  daje negativno mišljenje o podizanju Spomenika slovenskom pjesniku dr. Francu Prešernu

      II.   Ovaj će zaključak biti dostavljen Vijeću Gradske četvrti Donji grad

Ad.3. Pitanja i prijedlozi
S obzirom da prisutni članovi Vijeća nisu imali pitanja niti prijedloga, sjednica je završena u 18 sati.



KLASA:   026-02/21-002/1433
URBROJ: 251-06-11-111-21-2
Zagreb, 20. kolovoza 2021.

Zapisnik sastavio-la: Nikolina Hrust, predsjednica


Predsjednica
Vijeća Mjesnog odbora „Pavao Šubić“

